Afrikaans #onmisbaar: WhatsApp-kompetisie op RSG - Afrikaans.com
Afrikaans #onmisbaar: WhatsApp-kompetisie op RSG
Die wenner van Afrikaans.com en RSG se Afrikaans #onmisbaar-kompetisie, Petrus Vermeulen van Prieska.
Afrikaans.com in samewerking met RSG, het onlangs 'n Afrikaans #onmisbaar-kompetisie gehou. Luisteraars is gevra om klankinskrywings per WhatsApp in te stuur waarin hulle vertel hoekom Afrikaans vir hulle onmisbaar is.
Die wenner kon R5 000 WEN. Daar is uiteindelik 159 inskrywings ontvang.
Die wenner is op 19 Junie op Middag op RSG bekendgemaak en Petrus Vermeulen, 'n skaapboer uit Prieska se wêreld kon die R5 000 in sy sak steek.
Luister hier wat sê Petrus nadat hy in kennis gestel is dat hy die wenner is.
"Baie dankie vir die wonderlike voorreg om Afrikaans so in die hart te leef en praat. Mag Afrikaans nimmer as te nooit van ons wyk." – Petrus Vermeulen
Afrikaans is vir Petrus Vermeulen "die mooiste taal in die hele wêreld" en 'n mens kan duidelik hoor dit leef in sy hart. "Dit is die taal waarin ek boer … Dit is die taal waarin ek dankie sê vir die reën …" Luister hier na Petrus se pragtige inskrywing:
Petrus is nie net goed met woorde nie, dit blyk die man het vele talente en kan sing ook! Luister hier hoe mooi sing hy die Afrikaanse liedjies, Droomvrou en Karooliedjie.
Jy kan steeds deelneem en vir ons laat weet wat van jou hartstaal Afrikaans is vir jou besonders. Gebruik die hutsmerk #onmisbaar en laat weet ons op sosiale media (Facebook & Instagram) of WhatsApp ons. Ons hoor graag van jou. Ons nommer is: 064-652-6873. Jy hoef nie 'n toespraak te maak nie, net 'n sin of twee oor hoekom Afrikaans vir jou onmisbaar is.